Inhoud, Hier kom die wapse! - 03, By OpenStax | Jobilize
1.2 Hier kom die wapse! - 03
Die leerders moet die prentjies uitknip en in die regte volgorde op 'n bladsy plak om te wys hoe mens by die Wapse se huisie in die bos kom. Laat hulle daarna die pad aan die hand van die prente verduidelik.
Hierdie sinne word gebruik om vir die leerders sekere woordeskat aan te leer. Laat hulle elke keer 'n prentjie teken om die sin te illustreer. Hulle kan later die sinne en prentjies uitknip en dit in 'n speletjie gebruik om die sin by die regte prent te pas.
Hoofstuk 2: die huisie in die bos
Die Wapse woon in boomhuise diep in die bos. Hulle huisies is so mooi toe onder die blare dat jy baie mooi moet kyk voor jy dit raaksien. As jy dalk op 'n mooi dag deur die bos loop en die huisies sien, sou jy dalk dink dat dit voëlnessies is, maar as jy mooi stil sou staan, sou jy 'n rokie by 'n skoorsteen sien uittrek en klein voetspoortjies onder die bome sien.
Willie en sy gesin woon in 'n pragtige huisie. Sy pappa het dit self gemaak met planke wat hy in die bos gesaag het. Vollie Vlakvark het hulle gehelp om die planke tot by hulle boom te dra. Vollie is 'n vriendelike vlakvark, en hy dra baie keer vir Willie op sy rug rond. Partykeer sit Willie sommer voor op sy horings. Dan kyk hy al te lekker rond.
Om by hierdie huisie te kom, moet jy baie ver loop. Eers moet jy deur 'n diep, diep rivier gaan. (Die Wapse is slim en het 'n pragtige vlot gebou wat hulle so goed wegsteek dat jy dit nooit sal sien nie.) Dan moet jy met die pad hoog teen die berg op loop. Daarna loop jy met die kronkelpad af tot diep in die bos. In die bos is daar 'n hoë boom. Om by hulle huisie in te kom, moet jy teen die hoë touleer opklim.
Dit is Willie se lekkerste lekker om saans in sy bedjie in die boomhuis te klim en aan die slaap te raak terwyl hy luister hoe die wind die blare laat ritsel. Vir hom is daar nie 'n mooier of beter huisie in die hele wêreld nie.
Knip die prentjie uit en plak hulle in die regte volgorde om te wys hoe 'n mens by die Wapse se huis kom.
LU 3.1.2 LU 5.2.1
Ek kan lees en teken .
Ek kan knip en plak.
Ek kan die storie vertel.
Omkring die klanke wat dieselfde is.
A G h a d A b
H B a h d N h
C O g d c A c
M N h i m M n
Assesseringstandaard 2.7: Dit is duidelik wanneer die leerder 'n bekende kort storie vertel wat 'n begin, middel en einde het, indien nodig met behulp van prente;